**PRILOG 3. PRIJEDLOG UGOVORA**

OPĆINA STUBIČKE TOLICE (OIB:15490794749) sa sjedištem u Stubičkim Toplicama, Viktora Šipeka 16, koju zastupa općinski načelnik Josip Beljak, dipl.ing.agr. (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (OIB) sa sjedištem u \_\_\_\_\_\_\_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_ (u daljnjem tekstu: Izvođač)

sklopili su sljedeći

**U G O V O R**

**O IZVOĐENJU RADOVA REKONSTRUKCIJE TRŽNICE U STUBIČKIM TOPLICAMA**

**PREDMET UGOVORA**

**Članak 1.**

1. Naručitelj ustupa, a Izvođač preuzima izvođenje građevinskih radova rekonstrukcije tržnice u naselju Stubičke Toplice, na k.č.br. 1662/2 k.o. Donja Stubica, u skladu s Izvođačevom ponudom od \_\_\_\_\_\_\_\_ 2019. godine u postupku jednostavne nabave radova, za koji je poziv na dostavu ponuda objavljen na web stranici Naručitelja dana 21. studenog 2019. godine.

**Članak 2.**

1. Izvođač se obvezuje da će radove iz prethodnog članka ovog Ugovora izvesti prema vrsti, u količini i po cijenama iz Troškovnika radova, koji čini prilog i sastavni dio ovog Ugovora.
2. Ukoliko se, tijekom izvođenja radova, ukaže potreba za izvođenjem radova koji nisu predviđeni u Troškovniku radova (višak radova ili dodatni radovi), ti se radovi mogu izvesti uz prethodnu suglasnost Naručitelja, i po cijenama iz Troškovnika radova (za višak radova), odnosno po cijenama koje će se utvrditi na bazi Izvođačeve ponude sporazumno između Naručitelja i Izvođača (za dodatne radove).

**Članak 3.**

1. Izvođač se obvezuje izvesti radove prema odobrenoj projektnoj dokumentaciji. Za svako odstupanje od projektne dokumentacije, Izvođač je obvezan prethodno pribaviti od Naručitelja pismenu suglasnost.
2. Ukoliko se radi o takvom odstupanju zbog kojeg je potrebno mijenjati projektnu dokumentaciju, Naručitelj se obvezuje da će izvršiti izmjene u dogovorenom roku ili ovlastiti Izvođača da ih on sam izvrši.
3. O potrebi odstupanja od projektne dokumentacije, Izvođač će pismeno obavijestiti Naručitelja uz navođenje razloga odstupanja.
4. O vrsti i količini izvedenih radova Izvođač vodi propisane evidencije: građevinski dnevnik i građevinsku knjigu.

**CIJENA RADOVA**

**Članak 4.**

1. Ugovorne strane suglasno utvrđuju da ukupna vrijednost radova, koja je iskazana u Troškovniku radova, a koja je predviđena da će se izvesti na temelju ovog Ugovora, iznosi:

\_\_\_\_\_\_\_\_\_\_\_\_\_\_ kuna (slovima: ).

1. Na iznos iz stavka 1. Naručitelj će obračunati i platiti porez na dodanu vrijednost po stopi od 25% (postupak prijenosa porezne obveze sukladno odredbi članka 75. st. 3. Zakona o porezu na dodanu vrijednost, Narodne novine br. 73/13, 99/13 – Rješenje USRH i 148/13 ).
2. Jedinične cijene radova po ovom Ugovoru su nepromjenjive i fiksne.
3. Ugovorne strane suglasno utvrđuju da će konačni obračun izvršiti po otklanjanju svih zapisnički utvrđenih nedostataka kod primopredaje, a za koje je odgovoran Izvođač, ukoliko ih bude.

**ROKOVI IZVOĐENJA**

**Članak 5.**

1. Izvođač se obvezuje radove iz članka 1. ovog Ugovora započeti odmah po uvođenju u posao od strane Naručitelja i završiti ih u roku od 2 (dva) mjeseca od dana uvođenja u posao.
2. Ugovorne strane suglasne su kako ugovoreni rok dovršenja radova predstavlja bitan element ovog Ugovora.

**Članak 6.**

1. Ako Izvođač ustupljene radove ne izvrši u ugovornom roku, dužan je na ime ugovorne kazne platiti Naručitelju 2‰ (dva promila) od ukupne vrijednosti ugovorenih radova za svaki kalendarski dan prekoračenja roka iz članka 5. st.1. ovog Ugovora.
2. Ukupni iznos ugovorne kazne ne može prijeći 5% (pet posto) ukupne vrijednosti radova.
3. Radi naplate ugovorne kazne, Naručitelj ima pravo od situacije Izvođača odbiti obračunati iznos ugovorne kazne, a Izvođača će pismeno obavijestiti o visini obračunate kazne.
4. Ugovorna kazna ne oslobađa Izvođača obveze naknade štete zbog neizvršenja radova u ugovorenom roku.

**Članak 7.**

(1) Rokovi za dovršenje radova mogu se produžiti:

a. zbog prirodnih događaja koji se smatraju "višom silom" (potresa, poplava, požara, snijega, niska temperatura ispod -5oC),

b. zbog zastoja izazvanog djelovanjem nadležnih tijela, a koji se ne mogu staviti u krivnju Izvođaču,

c. zbog naknadnih i nepredviđenih radova (višak radova ili dodatni radovi) u opsegu većem od 10% vrijednosti ugovorenih radova,

d. kao i u slučaju produženja roka sporazumno s Naručiteljem.

(2) Činjenice iz prethodnog stavka moraju biti evidentirane u građevinskom dnevniku.

1. O nastanku i prestanku više sile Izvođač je dužan obavijestiti Naručitelja pismeno u roku 12 sati od nastanka ili prestanka više sile i osigurati dokaze od za to ovlaštenih organa.

**OBRAČUN I NAČIN PLAĆANJA**

**Članak 8.**

1. Obračun izvršenih radova vršit će se putem ispostavljenih privremenih i okončane situacije a prema stvarno izvršenim količinama obračunatim u građevinskoj knjizi.
2. Iznose iz situacija Naručitelj će uplatiti se na Izvođačev žiro račun broj: IBAN\_\_\_\_\_\_\_\_\_\_\_\_\_\_\_ otvoren kod (naziv banke).
3. Dostava i ovjera situacija uređena je odredbama Dokumentacije o nabavi KLASA:363-01/19-01/08, URBROJ:2113/03-04-19-13, koja je sastavni dio ovog Ugovora.

**NAKNADNI I NEPREDVIĐENI RADOVI**

**Članak 9.**

1. Izvođač se obvezuje izvesti i dodatne radove, odnosno višak radova koji su vezani sa radovima iz ovog Ugovora. O potrebi izvođenja Izvođač obavještava Naručitelja prema redovnom tijeku stvari. Izvođačeva ponuda za naknadne radove prezentira se Naručitelju kroz analizu cijena za pojedinu stavku dodatnih radova.
2. O izvođenju dodatnih i viška radova sklopiti će se Aneks ovom Ugovoru, a Izvođač može početi s izvođenjem takvih radova kada Naručitelj pismeno usvoji ponudu.

**OBVEZE IZVOĐAČA**

**Članak 10.**

1. Izvođač se obvezuje:

a. Pridržavati se tehničke dokumentacije.

b. Radove izvoditi prema tehničkim normativima i prema važećim propisima.

c. Ugrađivati materijal koji odgovara važećim propisima i tehničkim normativima.

d. Pravovremeno poduzimati mjere za sigurnost objekata i radova, opreme i materijala, radnika, prolaznika, prometa, susjednih objekata i okoline.

e. Pismeno obavijestiti Naručitelja o imenovanju voditelja radova, a najkasnije 3 (tri) dana prije početka izvođenja radova,

f. o svom trošku svakodnevno za vrijeme odvijanja radova, održavati red i čistoću na površinama koje se koriste kao gradilište, a po završetku radova mjesto izvođenja radova predati uredno i očišćeno od otpadaka i drugog neupotrebljivog materijala.

1. Za slučaj promjene voditelja u tijeku izvođenja radova, pismena obavijest o tome poslat će se Naručitelju odmah po nastaloj promjeni.

**STRUČNI NADZOR**

**Članak 11.**

1. Nadzor nad izvođenjem radova ugovorenih ovim Ugovorom obavlja Nadzorni inženjer koga imenuje Naručitelj.
2. Nadzorni inženjer pridržava se u provedbi stručnog nadzora građenja odredbe čl. 58. Zakona o gradnji.

**TEHNIČKI PREGLED, KONAČNI OBRAČUN I PRIMOPREDAJA RADOVA**

**Članak 12.**

1. Završetak radova utvrđuje se upisom u građevinski dnevnik. Primopredaja objekta izvršit će se odmah po završetku radova.
2. Ugovorne strane dužne su odmah ili najkasnije u roku 8 dana od završetka radova, imenovati svoje predstavnike u povjerenstvo za primopredaju i o tome obavijestiti drugu ugovornu stranu.
3. Prigodom primopredaje radova vodit će se zapisnik u kojem će se navesti svi potrebni elementi za primopredaju i konačan obračun. Zapisnik o primopredaji potpisuju ovlašteni predstavnici ugovornih strana.
4. Uočene nedostatke prilikom primopredaje radova Izvođač je dužan o svom trošku otkloniti u roku određenom u primopredajnom zapisniku.
5. Troškove predstavnika ugovornih strana u povjerenstvu snosi svaka strana za svoje predstavnike.

**JAMSTVO ZA UREDNO IZVRŠENJE UGOVORA**

**Članak 14.**

1. Ugovorne strane utvrđuju da je prilikom sklapanja ovog Ugovora, Izvođač predao Naručitelju jamstvo za uredno izvršenje ugovora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koje Naručitelj ima pravo naplatiti u slučaju povrede ugovornih obveza utvrđenih ovim Ugovorom, od strane Izvođača.

**SPOROVI I NADLEŽNOST**

**Članak 15.**

1. Sve eventualne sporove iz ovog Ugovora, ugovorne strane prvenstveno će nastojati riješiti sporazumno, a ako u tome ne uspiju, ugovaraju mjesnu nadležnost stvarno nadležnog suda prema sjedištu Naručitelja.

**ZAVRŠNE ODREDBE**

**Članak 16.**

1. Na odnose ugovornih strana koji nisu drukčije regulirani ovim Ugovorom primjenjuju se odredbe Posebnih uzanci o građenju, Zakona o gradnji i Zakona o obveznim odnosima.

**Članak 17.**

1. Ugovorne strane suglasno utvrđuju da prilog ovog Ugovora, koji čini njegov sastavni dio, čini Troškovnik radova te cjelokupna dokumentacija nastala u postupku nabave.

**Članak 18.**

1. Ovaj Ugovor sastavljen je u pet (5) istovjetnih primjeraka, od kojih Naručitelj zadržava tri (3), a Izvođač dva (2) primjerka.

ZA IZVOĐAČA: ZA NARUČITELJA:

Općinski načelnik

Josip Beljak, dipl.ing.agr.

KLASA:363-01/19-01/08

URBROJ:2113/03-03-19-

U Stubičkim Toplicama, \_\_\_\_\_\_\_\_\_\_\_